Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Miro Šuvada, Ing.
Management & IT Consulting, Mühlebachstrasse 3, CH-8008 Zürich, Švajčiarsko
Majiteľ 
Nemecký, anglický, francúzsky  

2.  Zahraničná pracovná cesta:
Belgické kráľovstvo, Brusel, 7.3.2019 (07:35) - 8.3.2019 (11:15); Pozvaný rečník na podujatie k 5. výročiu založenia kancelárie SLORD; Styčná kancelária SR pre výskum a vývoj v Bruseli, cestovné náklady hradené CVTI SR

3.  Rámcový program pobytu:
Program zahraničnej pracovnej cesty sa prispôsobil programu podujatia k 5. výročiu založenia kancelárie SLORD v Bruseli. Hlavným cieľom ZPC bola prednáška a prezentácia k životu a diela prof. Aurela Stodolu. Okrem večernej prednášky som absolvoval aj stretnutie s generálnym riaditeľom Spoločného výskumného centra (JRC), prof. Vladimírom Šuchom, priamo v budove JRC. 

4.  Stručný priebeh rokovaní, resp. študijného pobytu:
Dňa 7.3.2019 po prílete som absoloval stretnutie s pani Lesayovou zo Styčnej kancelárie SR pre výskum a vývoj v Bruseli za účelom brífingu k prednáške a oboznámení sa s programom a logistickými záležitosťami týkajúcimi sa podujatia. 
Následne som absolvoval, o 11:00, hodinové stretnutie s generálnym riaditeľom JRC, prof. Vladimírom Šuchom aj spoločne s ďalšími štyrmi pozvanými účastníkmi podujatia SLORD. Na stretnutí sme prebrali možnosti budúcej spolupráce najmä v oblasti väčšieho propagovania života a diela prof. Aurela Stodolu a vymenili sme si postrehy na stav slovenskej vedy a výskumu na Slovensku a vo Švajčiarsku. 
Po skončení stretnutia som sa presunul spoločne s pani Lesayovou do priestorov Stáleho zastúpenia SR při EÚ, kde sa podujatie konalo so začiatkom od 17:00. Na poujatí som odprednášal pred zhruba 120 členným publikom 15 minútovú prezentáciu k významnému fyzickovi, inžinierovi a inovátorovi prof. Aurelovi Stodolovi. Prezentácia slúžila na spropagovanie nášho významného slovenského vedca a zároveň upriamila pozornosť na jeho vedecké objavy a teórie. Počas neformálnej časti, vo forme recepcie, som mal možnosť rozprávať sa s pani veľvyslankyňou Vargovou a ďalšími zástupcami Slovenskej republiky v Bruseli, či zahraničnými hosťami reprezentujúcimi európske inštitúcie či medzinárodné organizácie. 

5.  Odporúčané závery:
Je potrebné viac a hlasnejšie propagovať život a dielo prof. Aurela Stodolu, ktorý bol nepochybne jeden z našich najlepších a najvýznamnejších inovátorov a vedcov. Treba o jeho diele viac hovoriť a opakovať fakt, že bol Slovákom. V zahraničí sú právom hrdí na prof. Aurela Stodolu a bolo by veľmi prospešné aj pre Slovensko sa pýšiť nie len súčasnými inovátormi, ale aj takouto významnou historickou osobnosťou. 

6.   Prehľad prinesenej dokumentácie a miesto jej uloženia
Prezentácie ako aj ďalšie materiály som zaslal Terézii Lesayovej zo SLORD a sú určené na ďalšiu disemináciu.  

7.   Osobitne vyhodnotený očakávaný prínos ZPC
Prínosom ZPC mala byť osveta a propagácia diela a života prof. Aurela Stodolu. Keďže sa na podujatí zúčastnilo viac ako 110 hostí zo zahraničia a aj zo Slovenska, verím, že som týmto dopomohol k šíreniu povedomia o tejto významnej osobnosti slovenskej vedy v zahraničí.  

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Miro Šuvada 	
Dátum: 19.3.2019
								
Správu schválil:  prof. RNDr. Ján TURŇA, CSc., generálny riaditeľ